EELNÕU

**Eesti lipu seaduse täiendamise seadus**

**§ 1. Eesti lipu seaduse muutmine**

Eesti lipu seaduse paragrahvi 10 täiendatakse lõigetega 7 ja 8 järgmises sõnastuses:

"(7) Riigiasutuste, valitsusasutuste, avalik-õiguslike juriidiliste isikute, kohaliku omavalitsuse asutuste ning riigi või kohaliku omavalitsuse hallatavate haridusasutuste hoonetel võib koos Eesti lipuga heisata teiste riikide või rahvusvaheliste organisatsioonide lippe vaid ajutiselt ning üksnes protokollilistel eesmärkidel, nagu välisriikide või rahvusvaheliste organisatsioonide kõrgete esindajate visiidid, vastavalt diplomaatilisele protokollile.

(8) Riigiasutuste, valitsusasutuste, avalik-õiguslike juriidiliste isikute, kohalike omavalitsuste, riigi või kohaliku omavalitsuse hallatavate haridusasutuste ning Eesti Vabariigi diplomaatiliste välisesinduste hoonetel on koos Eesti lipuga keelatud heisata ideoloogilist sõnumit kandvaid lippe või avalikult eksponeerida muid ideoloogilist sõnumit kandvaid sümboleid.".

**§ 2. Seaduse jõustumine**

Käesolev seadus jõustub 1. märtsil 2026.

Lauri Hussar

Riigikogu esimees

Tallinn, “…”, ………………… 2025. a

Algatavad Riigikogu liikmed: 22. oktoobril 2025

Varro Vooglaid, Anti Poolamets, Mart Helme, Helle-Moonika Helme, Martin Helme, Rene Kokk, Rain Epler, Evelin Poolamets